ai4bharat/Pralekha huggingface dataset:
امور داخلہ کی وزارت
پلاسٹک کرۂ ارض کیلئے خطرناک ہےاور ہر انسان کی ذمہ داری ہےکہ وہ ہماری مستقبل کی نسل کو بچانے کیلئےروز مرہ کی زندگی میں پلاسٹک کااستعمال کم سے کم کرے: جی کشن ریڈی
نئی دہلی،17؍اکتوبر۔قدرتی وسائل کے ضرورت سے زیادہ استعمال سے آب و ہوا میں تیزی سے تبدیلی آ رہی ہے اور اس سے کرۂ ارض پر ماحولیاتی عدم توازن بڑھ رہا ہے۔لہذا وقت کی ضرورت ہے کہ ہم اپنے ماحول کو بچانے کے لئے ایک متوازن ڈھنگ سے اپنے قدرتی وسائل کا استعمال کریں ۔ پلاسٹک کرۂ ارض کے لئے انتہائی خطرناک ہے اور ہر انسان کی ذمہ داری ہے کہ وہ مستقبل کی نسل کو بچانے کے لئے روزمرہ کی زندگی میں پلاسٹک کا استعمال کم سے کم کرے۔ آج یہ بات داخلی امور کے مرکزی وزیر مملکت جناب جی کشن ریڈی نے کہی۔ دریں اثنا آج نئی دلی میں پلاسٹک کے ایک بار کے استعمال کو کم کرنے پر ایک مہم کا آغاز کیا گیا۔ اس موقع پر این ڈی ایم سی کی طرف سے شجرکاری اور پلگنگ مہم کا اہتمام کیا گیا۔
جناب کشن ریڈی نے کہا کہ ہندوستان کے وزیراعظم نے قوم سے ماحولیات کو بچانے ا ور ہماری زندگیوں میں ایک بار استعمال ہونے والے پلاسٹک کو کم کرنے کے لئے لال قلعہ کی فصیل سے اپیل کی تھی۔اس کے مطابق ماحولیات کو بچانے کی ذمہ داری بلدیاتی اداروں یا صرف حکومت کی نہیں ہے، بلکہ یہ ہر شہری کی یکساں ذمہ داری ہے اور اسے اس کو ایک عوامی تحریک بنانا چاہئے۔ انہوں نے نئی دلی میں ماحولیاتی توازن کو برقرار رکھنے اور فضائی آلودگی کی سطح کو کم کرنے کے لئےزیادہ کوششیں کرنے کی ضرورت پر بھی زور دیا۔
مرکزی وزیر جناب کشن ریڈی نے اسکول کے طلبہ، اساتذہ، صبح چہل قدمی کرنے والوں اور افسروں کو ایک بار استعمال ہونے والے پلاسٹک سے گریز کرنے کا حلف دلایا۔ انہوں نے خود کوڑاکرکٹ اٹھاکر نہرو پارک میں پلگنگ مہم کے لئے این ڈی ایم سی اسکولی طلبہ کی ٹیموں کوجھنڈی دکھا کر روانہ کیا۔ اس موقع پر اسکولی بچوں نے نکڑ ناٹک پیش کیا، جو کافی معلوماتی تھا۔ اس کا مقصد ایک بار استعمال ہونے والے پلاسٹک سے گریز کرنے کے بارے میں بیداری پھیلانا ہے۔
اس موقع پر چیف سکریٹری، دلی کم آفیشئٹنگ چیئرمین، این ڈی ایم سی جناب وجے کمار دیو بھی موجود تھے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ح ا ۔ک ا
U- 4643
(Visitor Counter : 45
یو پی ایس سی
ریٹائر لیفٹیننٹ جنرل جناب راج شکلا نے یو پی ایس سی کے رکن کے طور پر عہدے اور رازداری کا حلف لیا
ریٹائر لیفٹیننٹ جنرل جناب راج شکلا نے آج دوپہر کو یو پی ایس سی کی اسل عمارت میں واقع سنٹرل ہال میں یو پی ایس سی کے رکن کے طور پر عہدے اور رازداری کا حلف لیا۔
ہندوستانی فوج میں چار دہائیوں پر محیط کیرئیر میں جنرل شکلا نے عملاً وسیع خدمات انجام دی ہیں۔ انہوں نے کاؤنٹر انسرجنسی آپریشنز میں انفنٹری بریگیڈ، وادی کشمیر میں لائن آف کنٹرول پر بارہمولہ ڈویژن اور مغربی سرحدوں پر ایک پیوٹ کور کی کمان سنبھالی۔
ڈیفنس سروسیز اسٹاف کالج - ویلنگٹن، کالج آف ڈیفنس مینجمنٹ - سکندرآباد اور نیشنل ڈیفنس کالج - نئی دہلی کے سابق طالب علم جنرل آفیسر نے نظریات اور فورس کی ساخت سے متعلق ملٹری آپریشنز ڈائریکٹوریٹ میں دو ادوار گزارے۔ وہ ڈائریکٹر جنرل پرسپیکٹیو پلاننگ بھی رہے جہاں وہ ملٹری فیوچرز اور فورس ماڈرنائزیشن سے متعلق مسائل کو حل کرتے تھے۔ وہ ہندوستانی فوج کے باوقار تربیتی ادارے اور تھنک ٹینک - آرمی وار کالج کے کمانڈنٹ بھی رہ چکے ہیں۔
ایک پیشہ ور ہوا باز اور طاقتور مقرر، جنرل شکلا کو اسٹریٹجک - فوجی امور میں مستقل دلچسپی رہی۔ انہوں نے تقریباً 70 آرٹیکل لکھے/ اشاعتیں تصنیف کیں اور ہندوستان اور بیرون ملک 180 سے زیادہ مذاکروں اور سیمیناروں سے بالترتیب خطبہ پیش کیا اور حصہ لیا۔
ان کی انتہائی غیر معمولی خدمات کے اعتراف میں، انہیں 2021 کے یوم جمہوریہ پر پرم وششٹ سیوا میڈل سے سرفراز کیا گیا۔
وزیراعظم کا دفتر
وزیر اعظم نے بنگلہ دیش کی وزیر اعظم محترمہ شیخ حسینہ سے ملاقات کی
وزیر اعظم جناب نریندر مودی نے اپنی رہائش گاہ پر بنگلہ دیش کی وزیر اعظم محترمہ شیخ حسینہ سے ملاقات کی۔ بنگلہ دیش کی وزیر اعظم جی 20 سربراہ ملاقات میں شرکت کی غرض سے بھارت میں موجود ہیں۔
جناب مودی نے ایکس پر پوسٹ کیا
’’وزیر اعظم شیخ حسینہ کے ساتھ بارآور گفت و شنید ہوئی۔ گذشتہ 9 برسوں کے دوران بھارت -بنگلہ دیش تعلقات میں ہوئی پیش رفت ازحد خوش کن ثابت ہوئی ہے۔ اپنی گفت و شنید کے دوران کنکٹیویٹی ، تجارتی روابط، وغیرہ جیسے شعبوں پر احاطہ کیا گیا۔‘‘
وزیر اعظم کے دفتر نے بھی ایکس پر پوسٹ کیا
’’وزیر اعظم @narendramodi نے وزیر اعظم شیخ حسینہ کے ساتھ بھارت – بنگلہ دیش باہمی تعاون کو متنوع شکل دینے کے موضوع پر بارآور گفت وشنید کی۔ دونوں قائدین نے کنکٹیویٹی، ثقافت اور عوام سے عوام کے درمیان روابط سمیت متعدد شعبوں میں تعلقات کو مضبوط بنانے پر اتفاق کیا۔‘‘
کامرس اور صنعت کی وزارتہ
سوئس وزیرتجارت ہزایکسی لینسی جناب گائی پرمیلن کے ساتھ جناب پیوش گوئل کی میٹنگ
ریلوے ،کامرس وصنعت، اورامورصارفین ، غذائی اورعوامی تقسیم کے وزیرجناب پیوش گوئل نے آج ویڈیوکانفرنس کے ذریعہ سوئس فیڈرل کونسل کے نائب صدراور اقتصادی امور، تعلیم ، اور تحقیق کے فیڈرل ڈپارٹمنٹ کے سربراہ ، فیڈرل کونسلرہزایکسی لینسی جناب گائی پرمیلن کے ساتھ میٹنگ کی ۔
دونوں وزراء نے بھارت –ای ایف ٹی اے تجارتی واقتصادی پارٹنرشپ معاہدہ [ٹی ای پی اے ]کی مذاکرات کو آگے بڑھانے کی خواہش کو دوہرایا۔انھوں نے اس سمت میں اگلے ٹھوس قدم اٹھانے پراتفاق کیا۔ وزراء نے بھارت –سوئٹزرلینڈ دوطرفہ سرمایہ کاری معاہدہ پربھی بات کی جس پرمذاکرہ چل رہاہے ۔ جناب گوئل نے ڈبلیوٹی اومیں ٹی آرآئی پی ایس معاف کرنے کے لئے بھارت اورجنوبی افریقہ کی مشترکہ تجویز پرسوئٹزرلینڈ کی حمایت مانگی تاکہ کووڈ-19ٹیکوں تک سستی رسائی اورعلاج پوری دنیا میں فراہم کیاجاسکے ۔
میٹنگ کے خاتمے پر جناب گوئل اور فیڈرل کونسلرہزایکسی لینسی جناب گائی پرمیلن نے ایک دوسرے کو نیک خواہشات پیش کیں اورساتھ ہی9دسمبر ،2020کو ہونے والے اگلے صدارتی انتخاب کے تئیں نیک تمناؤں کااظہارکیا۔ انھوں نے فیڈرل کونسلر ہزایکسی لینسی جناب گائی پرمیلن کو بھارت آنے کے لئے بھی مدعوکیا۔
وزیراعظم کا دفتر
وزیراعظم نے جاپان کے وزیراعظم کے طور پر ذمہ داری سنبھالنے پر عزت مآب فیومیو کیشیدا کو مبارک باد پیش کی
وزیراعظم جناب نریندر مودی نے عزت مآب فیومیو کیشیدا سے بات چیت کی اور جاپان کے وزیراعظم کے طور پر ذمہ داری سنبھالنے پر انہیں مبارک باد پیش کی۔
ایک ٹوئٹ میں وزیراعظم نے کہا:
’’جاپان کے وزیراعظم کے طور پر عہدہ سنبھالنے پر مبارکباد دینے کے لئے عزت مآب فیومیو کیشیدا سے بات چیت کی۔ میں بھارت۔ جاپان خصوصی اسٹریٹجک اور عالمی شراکت داری کو مزید مستحکم بنانے اور ہند بحرالکاہل خطے میں تعاون میں اضافے کے لئے ان کے ساتھ کام کرنےکا متمنی ہوں‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-9860
(
وزارت خزانہ
انکم ٹیکس کے محکمے نے کولکاتہ میں تلاشی کی کارروائیاں انجام دی ہیں
نئی دہلی ،10مارچ ،2021، انکم ٹیکس کے محکمے نے 9 مارچ 2021 کو کولکاتہ میں رہنے والے متعدد لوگوں کے یہاں تلاشی اور ضبطی کی کارروائیاں انجام دیں۔ یہ لوگ بجلی کے سامان کے کاروبار اور سجاوٹ والی لائٹنگ کے کاروبار میں ملوث تھے۔ تلاشی کی یہ کارروائی خفیہ معلومات اور مقامی جانچ پڑتال کی بنیاد پر کی گئی ہے۔ 9 مارچ 2021 کی شام کو کولکاتہ میں تین سے زیادہ جگہوں پر تلاشی اور ضبطی کی کارروائی کی گئی۔
تلاشی کے نتیجے میں بہت سے قابل اعتراض حقوق سامنے آئے ہیں اور بادی النظر سے پتا چلتاہے کہ ان افراد نے چینی برآمد کاروں کے ساتھ کاروبار کے لیے مختلف بینک کھاتوں کو استعمال کیا تھا۔ یہ مصنوعات مبینہ طور پر درآمد کرتے وقت ان کی قیمت کو کم کرکے دکھایا گیا تھا تاکہ کسٹم ڈیوٹی کم دینی پڑے۔ اندرون ملک بازاروں میں بجلی کا سامان فروخت کرنے کے سلسلے میں بہت سے ایسے لین دین کا پتا چلا ہے کہ جن کا کوئی حساب کتاب نہیں رکھا گیا تھا۔
ابتدائی تحقیقات سے یہ بھی معلوم ہوا ہے کہ جن لوگوں کے یہاں چھاپے مارے گئے اور ضبطی کی کارروائی کی گئی وہ خفیہ کارروائیوں میں ملوث تھے جہاں ملنے والی نقد رقم کو غیر ملکی کرنسی میں تبدیل کرنے کا کام کرنے والے افراد کے ذریعے غیر ملکی زر مبادلہ میں بدلوایا گیا۔ یہ کام بعض بینک کھاتوں کے ذریعے کرایا گیا اور رقم چینی برآمد کاروں کے غیر ملکی کھاتوں میں منتقل کی گئی جو بھارت درآمد کاروں کو مختلف قسم کی اشیا برآمد کرتے ہیں۔اس طرح اس طریقہ کار کے ذریعے خریداری کی رقم کا ایک حصہ چینی برآمد کاروں کے کھاتوں میں منتقل کردیا گیا۔ مختلف موبائل اور الیکٹرانک کا سامان جن میں مواصلات اور ثبوت موجود تھے، گرفت میں لے لیا گیا ہے۔
تین کروڑ روپئے سے زیادہ کی نقد رقم جس کا کوئی حساب کتاب نہیں تھا، ضبط کرلی گئی ہے۔ علاحدہ سے ایک اور کارروائی کے دوران انکم ٹیکس کے محکمے نے 76 لاکھ روپئے ضبط کئے ہیں۔
مزید تحقیقات کا سلسلہ جاری ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں203.42 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا2.40 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
2,03,42,87,325
|
|
بچی ہوئی خوراکیں
|
|
2,40,46,140
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 203.42کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں2.40 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت دفاع
ایئر مارشل ڈی چودھری نے نیشنل ڈیفنس کالج کے نئے کمانڈنٹ کا عہدہ سنبھال لیا
نئی دلّی، 16 دسمبر / ایئر مارشل ڈی چودھری نے آج یہاں وائس ایڈمیرل سری کانت سے نیشنل ڈیفنس کالج کے کمانڈنٹ کاعہدہ سنبھال لیا ہے۔ اس تقرر سے قبل ایئر مارشل چودھری ویسٹرن ایئر کمانڈ، نئی دلّی کے ہید کوارٹرز میں سینئر ایئر اسٹاف آفیسر تھے۔
ایئر مارشل چودھری نیشنل ڈیفنس کالج کے سابق طالب علم ہیں اور انہیں 22 دسمبر، 1983 کو بھارتی فضائیہ میں فائٹر کے طور پر کمیشن ملا تھا ۔ ایئر مارشل چودھری رائل کالج آف ڈیفنس اسٹڈیز کے سابق فارغ التحصیل طالب علم، لندن کے کنگس کالج سے اسٹریٹجی اینڈ انٹر نیشنل سیکورٹی میں گریجویٹ ہیں اور انہوں نے ڈیفنس اینڈ اسٹریٹجک اسٹڈیز میں ایم فل کی ڈگری بھی حاصل کی ہے۔
نیشنل ڈیفنس کالج کا قیام 27 اپریل، 1960 کو عمل میں آیا تھا اور یہ وزارت دفاع کے تحت ایک پریمیر ادارہ ہے ا ور قوم کا اسٹریٹجک ایجوکیشن یعنی حکمت عملی سے متعلق تعلیم کا سب سے زیادہ نشستوں کا حامل ادارہ ہے۔ اس کے با وقار ”نیشنل سیکورٹی اینڈ اسٹریٹجک اسٹڈیز“ کے 47 ہفتے پر مشتمل سالانہ کورس کی ملکی اور بین الاقوامی طور پر بہت مانگ ہے۔اس سابق طلباء کی تعداد تقریباً چار ہزار ہے جس میں چار ریاستی سربراہان، ملک اور بیرون ملک متعدد مسلح افواج کے سربراہان، متعدد اعلیٰ رینکوں کے حامل ملٹری اور سول افسران، اسٹیٹس مین اور پبلک سرونٹ ہیں۔
۔۔۔۔۔۔
U.5881
م۔ ر۔ر۔
(Visitor Counter : 67
نوجوانوں کے امور اور کھیل کود کی وزارت
کھیل کے میدانوں کی تعمیرریاستی حکومتوں کی ذمہ داری
نئی دلّی ، 08 جنوری ؍ نوجوانوں کے امور اور کھیلوں کے وزیر مملکت  کرنل راجیہ وردھن راٹھور  نے گزشتہ روز راجیہ سبھا میں ایک سوال کے تحریری جواب میں بتایا کہ کھیلوں کا شعبہ ایک ریاستی معاملہ ہے اور ملک میں کھیلوں کا فروغ ، معیاری کھیل کے میدانوں کی تعمیر ، معیار بلند کرنے کے لئے بین الاقوامی اداروہ جاتی نظام کا قیام بنیادی طور پر ریاستی حکومت کی ذمہ داری ہے ۔ مرکزی حکومت ، ریاستی حکومتوں کی کوششوں کی ستائش اور ضروریات کی تکمیل کرتی ہے ۔
مذکورہ وزارت کھیلو انڈیا اسکیم پر عمل در آمد کر رہی ہے جس کے تحت نیشنل پلے فیلڈ ایسو سی ایشن آف انڈیا  کی طرز پر ریاستوں اور مرکز کے زیر انتظام ریاست اور ڈسٹرکٹ پلے فیلڈ ایسوسی ایشنوں کے ساتھ کھیل کے میدانوں کی ترقی و فروغ کے لئے ادارہ جاتی میکینز م کو مضبوط کرنا ہے ۔
مزید برآں ، اسکیم پر عمل در آمد کے رہنما خطوط کے مطابق تمام ریاستوں اور مرکز کے زیر انتظام علاقوں میں تمام گرام پنچایتیں مہاتما گاندھی نیشنل رورل ایمپلائمنٹ گارنٹی اسکیم  کے تحت کھیل کے میدان تیار کر سکتی ہیں اور ریاستی حکومت ؍ مرکزی حکومت کی دیگر کسی اسکیم کے تحت ’’کھیلو انڈیا اسکیم ‘‘ کے تحت پلے فیلڈ ڈیولپمنٹ کی رہنمائی میں کھیل کے میدان تعمیر کر سکتی ہیں ، جس کے لئے 17 نومبر ، 2017 کو رہنما خطوط جاری کئے گئے تھے ،
۔ ۔ ۔ ۔ ۔ ۔
(U . 159
م ۔ ر ۔ ر۔
بجلی کی وزارت
سیتا مڑھی سب اسٹیشن کے 400/220 /132 کے وی پاور گرڈ کا سنگ بنیاد رکھا گیا
یہ سب اسٹیشن بہار کے سیتا مڑھی ،دربھنگہ ،مدھوبنی ،مشرقی چمپارن اور شیوہراضلاع کو بجلی دستیاب کرائے گا
نئی دہلی 18 جنوری ۔ضلع سیتا مڑھی کے گاؤں پرمانند پور میں 400/220/132 کے وی کے سیتامڑھی سب اسٹیشن کا سنگ بنیاد رکھا گیا۔سنگ بنیادرکھے جانے کی تقریب کی صدارت وزیر مملکت برائے بجلی ، نئی اورقابل تجدید توانائی جناب آر کے سنگھ نے اس تقریب کے مہمان خصوصی ای حیثیت سے کی جبکہ بہار کے وزیر اعلیٰ جناب نتیش کمار نے اس سب اسٹیشن کا سنگ بنیاد رکھا ۔
اس موقع پر اپنی تقریر میں وزیر موصوف ڈاکٹر آر کے سنگھ نے بتایا کہ یہ سب اسٹیشن دو برس کی مدت میں تیار ہوجائے گا اور اس سے سیتا مڑھی ،دربھنگہ ، مدھوبنی ،مشرقی چمپارن ، مغربی چمپارن اور شیوہر اضلاع کو بجلی سپلائی کرے گا۔ 620 کروڑروپے کی لاگت سے مکمل کیا جانے والا حکومت ہند کا یہ منصوبہ ہندوستان کو معیاری بجلی فراہم کرنے کا اہل بنادے گا۔ انہوں نے کہا کہ گزشتہ ساڑھے چار برس کی مدت کےدوران ملک کے متعدد گرڈز کو ایک دوسرے کے ساتھ جوڑ کر ایک ملک ایک گرڈ کے خواب کو عملی تعبیر دی گئی ہے۔
بہار کے وزیر اعلیٰ جناب نتیش کمار نے اس موقع پر اپنی تقریر میں کہا کہ بجلی کی فراہمی کے منظر نامے میں حکومت ہند کی کوششیں اور اسکیمیں یقیناََ لائق ستائش ہیں ۔ یہ سب اسٹیشن بہار میں بجلی کی سپلائی میں بہتری پیدا کرنے کے تعلق سے انتہائی اہم سب اسٹیشن ہے اور قومی گرڈ سے رابطہ رکھنے والا انتہائی اہم سب اسٹیشن ہے ۔
بہار سرکار اور حکومت ہند کے سینئیر افسران نے متعلقہ علاقے کے عوامی نمائندوں نے اس تقریب کو رونق بخشی ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-409
(Visitor Counter : 44
وزارتِ تعلیم
این ٹی اے نے جولائی دو ہزار بیس میں ہونے والے قومی اہلیت مع داخلہ ٹیسٹ یوجی، ملتوی کئے جانے کی خبر کو افواہ بتاتے ہوئے اس پر وضاحت جاری کی ہے
این ٹی اے نے امیدواروں اور والدین کو مطلع کیا ہے کہ اس نے یا متعلقہ حکام نے ٹیسٹ ملتوی کئے جانے کے بارے میں کوئی فیصلہ نہیں کیا ہے
قومی اہلیت مع داخلہ ٹیسٹ  جولائی۔ دو ہزار بیس کو لے کر قومی ٹیسٹنگ ایجنسی  نے بیحد ضروری نوٹس جاری کیا ہے۔ این ٹی اے نے اس کے ذریعہ امیدواروں اور ان کے والدین کو امتحان کے بارے میں ایک نئے فرضی واڑہ کے سلسلہ میں آگاہ کیا ہے۔
این ٹی اے نے کہا ہے کہ اس کے نوٹس میں آیا ہے کہ ’ قومی اہلیت مع داخلہ ٹیسٹ  جولائی دو ہزار بیس ملتوی‘ کے عنوان سے پندرہ جون دو ہزار بیس کو جاری کیا گیا ایک فرضی عوامی نوٹس مختلف ذرائع کے توسط سے اور سوشل میڈیا پر سرکولیٹ کیا جا رہا ہے۔
این ٹی اے نے کہا ہے کہ اس نے اسے سنجیدگی سے لیا ہے اور امیدواروں، والدین اور عوام الناس کو گمراہ کرنے کے ارادے سے جاری کئے گئے اس فرضی نوٹس کے سورس کی جانچ کر رہا ہے۔ ایسے عوام مخالف عناصر کے خلاف سخت کارروائی کی جائے گی۔
تمام امیدواروں ، والدین اور عوام کو مطلع کیا جاتا ہے کہ آج کی تاریخ تک این ٹی اے یا متعلقہ حکام کی طرف سے ایسا کوئی فیصلہ نہیں لیا گیا ہے۔ اس لئے عوامی طور پر جاری ایسے فرضی اور گمراہ کن خبروں کے تئیں محتاط رہنے کی صلاح دی جاتی ہے۔ این ٹی اے نے امتحان کے بارے میں صرف اس کی آفیشیل ویب سائٹwww.nta.ac.inاورntaneet.nic.in پر دستیاب معلومات پر ہی بھروسہ کرنے کی صلاح دی ہے۔
اس سلسلے میں این ٹی اے کے ذریعہ 11 مئی 2020 کی تازہ ترین سرکاری جانکاری این ٹی اے کی ویب سائٹ
https://data.nta.ac.in/Download/Notice/Notice 20200511063520.pdf.پر دستیاب ہے۔
ایک بار پھر امیدواروں ، ان کے والدین اور عام لوگوں کو مشورہ دیا جاتا ہے کہ وہ تازہ معلومات کے لئےwww.nta.ac.inاورntaneet.nic.inپر دستیاب معلومات کو چیک کریں۔
بھارتی چناؤ کمیشن
29 مارچ 2023 کو سبکدوش ہونے والے اراکین کی نشستوں کو پُر کرنے کے لیے قانون ساز اسمبلی  کے ذریعے آندھرا پردیش اور تلنگانہ کی قانون ساز کونسلوں کے اراکین کو منتخب کرنے کے لئے دو سال میں ایک مرتبہ ہونے والے انتخابات
مندرجہ ذیل تفصیلات کے مطابق متعلقہ قانون ساز اسمبلیوں  کے اراکین کے ذریعہ منتخب کردہ آندھرا پردیش اور تلنگانہ کی قانون ساز کونسلوں کے 10 اراکین کی میعاد 29 مارچ کو ختم ہونے والی ہے: -
آندھرا پردیش
|
|
نمبر شمار
|
|
رکن کا نام
|
|
ریٹائرمنٹ کی تاریخ
|
|
1.
|
|
چلا بھاگیرتھ ریڈی 
|
|
29.03.2023
|
|
-
|
|
نارا لوکیش
|
|
-
|
|
پوتھولا سنیتھا
|
|
-
|
|
بچولا ارجنوڈو
|
|
-
|
|
ڈوکا مانیکیا وراپرسدا راؤ
|
|
-
|
|
وراہا وینکٹا سوری نارائن راجو پنوماتسا
|
|
-
|
|
گنگولا پربھاکر ریڈی
تلنگانہ
|
|
-
|
|
الیمینیتی کرشنا ریڈی
|
|
29.03.2023
|
|
-
|
|
گنگادھر گوڈ وولولا
|
|
-
|
|
نوین کمار کرمایہ گڑی
2. انتخابی کمیشن نے مندرجہ ذیل پروگرام کے مطابق متعلقہ قانون ساز اسمبلیوں کے اراکین کے ذریعہ آندھرا پردیش اور تلنگانہ قانون ساز کونسلوں کے دو سال میں ایک مرتبہ ہونے والے مذکورہ انتخابات کرانے کا فیصلہ کیا ہے: -
|
|
نمبر شمار
|
|
پروگرام
|
|
تاریخ
|
|
-
|
|
نوٹیفکیشن کا اجراء
|
|
06 مارچ، 2023 
|
|
-
|
|
کاغذات نامزدگی جمع کرانے کی آخری تاریخ
|
|
13مارچ، 2023 
|
|
-
|
|
کاغذات نامزدگی کی جانچ پڑتال
|
|
14مارچ ،2023 
|
|
-
|
|
کاغذات نامزدگی واپس لینے کی آخری تاریخ
|
|
16مارچ ، 2023 
|
|
-
|
|
ووٹنگ کی تاریخ
|
|
23مارچ ،2023 
|
|
-
|
|
پولنگ کے اوقات
|
|
صبح 09:00 تا شام 04:00 بجے
|
|
-
|
|
ووٹوں کی گنتی
|
|
23مارچ، 2023 
شام 05:00 بجے
|
|
-
|
|
وہ تاریخ جس سے پہلے الیکشن مکمل ہو جائیں گے۔
|
|
25مارچ ، 2023 
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 56
وزارت دفاع
این سی سی پین انڈیا سوچھتا سائیکل ریلی کا انعقاد کررہی ہے
نئی دہلی،24؍ستمبر،وزیراعظم جناب نریندر مودی نے دو اکتوبر 2014 کو نئی دہلی میں راج پتھ پر ایک ملک گیر سطح کی سوچھ بھارت ابھیان کا آغاز کیا تھا، جس کا مقصد 2 اکتوبر 2019 تک ایک صاف شفاف ہندوستان کے ویژن کا حصول تھا۔
اس سوچھ بھارت ابھیان کی روشنی میں این سی سی نے اس تحریک کا ایک اٹوٹ حصہ بننے کے لئے پہل شروع کی ہے اور اس نے اس مشن میں سرگرمی سے شرکت کی ہے اور اس میں اپنا تعاون بھی دیا ہے اسی سلسلے میں پورے ملک سے ایک سائیکل ریلی کا انعقاد کیا گیا ہے جس میں این سی سی کے کیڈٹ چار مختلف راستوں پر سفر کریں گے۔ یہ ریلی جنوب میں تھرو اننت پورم اور پڈو چیری، شمال مشرق میں گوہاٹی ، شمال میں جموں اور مغرب میں پناجم سے شروع کی گئی ہے اور کلین انڈیا ، گرین انڈیا کے پیغام کے ساتھ ایک عظیم فنالے کے لئے 27 ستمبر 2019 کو انڈیا گیٹ پر اختتام پذیر ہوگی۔
رکشا راجیہ منتری  جناب شری پد یسو نائک ہری جھنڈی دکھانے کی تقریب میں مہمان خصو صی ہوں گے۔ اس پروگرام میں ہندوستان بھر سے 725 سائیکل سوار سمیت 1800 کیڈٹ کے علاوہ بہت سی شخصیتیں بھی شرکت کریں گے۔
۔۔۔۔۔۔۔۔۔۔۔
U-4324
(Visitor Counter : 51
وزیراعظم کا دفتر
وزیر اعظم نے برازیل میں ڈیف اولمپکس 2021 میں حصہ لینے والے باصلاحیت کھلاڑیوں کے لیے نیک خواہشات کا اظہار کیا
وزیر اعظم جناب نریندر مودی نے برازیل میں ڈیف اولمپکس 2021 میں حصہ لینے والے باصلاحیت کھلاڑیوں کے لیے نیک خواہشات کا اظہار کیا ہے۔ جناب مودی نے یہ بھی کہا کہ وہ ان کھلاڑیوں کی خیر سگالی سے واقعی متاثر ہوئے جنہوں نے کھیلوں میں جانے سے پہلے قومی جنگی یادگار کا دورہ کیا ہے۔
وزیر اعظم نے ٹویٹ کیا؛
‘‘ہندوستان آج سے شروع ہونے والے ڈیف اولمپک2021# میں ہمارے دستے کی حوصلہ افزائی کر رہا ہے۔ ہمارے تمام باصلاحیت کھلاڑیوں کے لیے نیک خواہشات۔
کھیلوں میں جانے سے پہلے نیشنل وار میموریل کا دورہ کرنے کے ان کی خیر سگالی سے میں واقعی متاثر ہوا ۔’’
وزارت آیوش
معالجاتی اُلٹی  کے لیے جدید خودکار نظام یا آلہ کے استعمال کے لیے پیٹنٹ عطا کیا گیا
معالجاتی ایمیسس کے ذریعے آیوروید سے علاج اب آسان اور سہولت آمیز
آیوش سیکٹر لگاتار آیوروید سے مختلف علاجوں کے لیے ٹیکنالوجی اور نئے اختراعات کا استعمال کرنے کی کوشش کر رہا ہے۔ معالجاتی اُلٹی  کے لیے ایک جدید خودکار نظام یا آلہ تیار کیا گیا ہے، جو اس علاج کو آسان اور سہولت آمیز بنا دے گا۔ ہندوستانی معالجاتی نظام کے لیے قومی کمیشن  میں بورڈ آف آیوروید کے صدر، ڈاکٹر بی شری نواس پرساد اور موجدوں کی ان کی ٹیم کو حکومت ہند کے پیٹنٹ کنٹرولر کے ذریعے معالجاتی اُلٹی کے لیے جدید خود کار نظام یا آلہ تیار کرنے کے لیے ایک پیٹنٹ عطا کیا گیا۔
آیوروید میں پنچ کرم بنیادی طریقہ علاج ہے۔ پنچ کرم کو روک تھام، انتظام، علاج کے ساتھ ساتھ تازگی کے مقصد کے لیے استعمال کیا جاتا ہے۔ وامن ، وریچنا ، بستی ، ناسیا  اور رکت موکشنا  پنچ کرم کے تحت پانچ طریقے ہیں۔
وامن یعنی، ایک طبی طریقہ جو منہ کے راستے سے گندگی یا خرابیوں کو باہر نکالتا ہے۔ مریض اور پنچ کرم کے ماہر صلاح کار دونوں کے لیے اثر میں لانے کا عمل مشکل ہے۔ اس کے علاوہ اُلٹی کو صفائی سے سنبھالنا ایک بڑا چیلنج ہے۔ اب تک طریقہ کو آسان بنانے کے لیے کوئی بھی تکنیک ایجاد نہیں ہوئی ہے۔
پیٹنٹ والے موجودہ ’جدید خودکار آلہ یا معالجاتی الٹی کے نظام‘ کو مشکل وامن عمل کو آرام سے کرانے کے لیے تیار کیا گیا ہے۔ یہ تکنیک عمل کے دوران مریضوں کے اہم ڈیٹا کی نگرانی کے لیے مانیٹر سے لیس ہے۔ اُلٹی کو صفائی کو اور بائیو میڈیکل کچرا کے انتظام کی پالیسی کے مطابق سنبھالنے کے لیے التزام ہے۔ اسے ایمرجنسی کٹ کے ساتھ فراہم کیا جاتا ہے، جس کی عمل آوری کی پیچیدگیوں کا انتظام کرنے کے لیے ضرورت ہوتی ہے۔ عمل آوری کا تجزیہ کرنے کے لیے ضروری کلینکل پیمانے بھی خودکار ہیں۔ مجموعی طور پر یہ تکنیک وامن کے عمل کو آرام سے کرانے کے لیے مکمل حل ہے۔
اس پروڈکٹ کو کے ایل ای آیور ورلڈ کے ڈاکٹر اے پی جے عبدالکلام ایورٹیک انکیوبیشن سنٹر اور بیلگاوی، کرناٹک میں کے ایل ای انجینئرنگ کالج نے تیار کیا ہے۔ ٹیکنالوجی آئی آئی سی ڈی سی 2018 اور این ایس آر سی ای ایل، آئی آئی ایم بنگلور میں انکیوبیٹ میں سرفہرست 10 میں تھی اور ڈی ایس ٹی اور ٹیکساس انسٹرومینٹس کے ذریعے امداد یافتہ تھی۔
یہ جدید خودکار نظام آیوروید برادری کو ٹیکنالوجی کے استعمال کے ساتھ آیوروید کو پڑھانے اور مشق کرنے میں مدد کرے گی۔ آگے چل کر اس ایجاد کے کمرشلائزیشن پر بھی توجہ دی جا رہی ہے، تاکہ اسے ملک کے تمام اسپتالوں میں استعمال کیا جا سکے۔
وزارت اطلاعات ونشریات
اطلاعات و نشریات اور نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر نے کافی ٹیبل بک "چل من ورنداوَن" کا آغاز کیا
اطلاعات و نشریات اور نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر نے آج ممبئی میں منعقدہ ایک تقریب میں ایک کافی ٹیبل بک "چل من ورنداون" کی اجراء کیا ۔ انڈین آئل کارپوریشن لمیٹیڈ کے تعاون سے ، اس اشاعت کا اجراء متھرا حلقہ سے ممبر پارلیمنٹ ، محترمہ ہیما مالنی ، انڈین آئل کے چیئرمین شری کانت مادھو ویدیا، "چل من ورنداون" کے مصنف اور ایڈیٹر ڈاکٹر اشوک بنسل اور بمٹیک کے ڈائریکٹر ڈاکٹر ہریونش چترویدی اور "چل من ورندا وَن " کے ناشر کی موجودگی میں کیا گیا ۔
"چل من ورنداوَن" عالمی سطح پر مقبول مندر ورنداون شہر کے بھرپور ورثے کی ایک جھلک پیش کرتا ہے۔ یہ کتاب ، ان اہم شخصیات اور تاریخی واقعات کو بیان کرتی ہے ، جنہوں نے آج کے دور میں موجودہ خطے کو شناخت دی ہے۔
کافی ٹیبل بک کی تخلیق کے پیچھے کارفرما ٹیم کی ستائش کرتے ہوئے، جس کی قیادت ممبر پارلیمنٹ محترمہ ہیما مالنی نے کی ، جناب انوراگ سنگھ ٹھاکر نے کہا کہ "برج کا ثقافتی منظر نامہ ناقابل یقین حد تک متنوع اور وسیع ہے ، جو کتاب کی ترتیب کو حصوں میں ایک واضح اور قابل فہم پیغام کو یقینی بناتا ہے۔ مذکورہ کتاب نے اسکالرز، سیاحوں اور برج کے بارے میں خود علم حاصل کرنے والے مسافروں کے مابین کافی مقبولیت حاصل کی ہے۔" انہوں نے تقریب کے دوران فیشن شو کے انعقاد پر ٹیم کو مبارکباد بھی پیش کی۔
جی – 20 کی بھارت کی صدارت پر تبصرہ کرتے ہوئے، مرکزی وزیر جناب انوراگ ٹھاکر نے ، اس بات کو اجاگر کیا کہ کس طرح قوم نے جی 20 ممالک کے سربراہان مملکت اور مندوبین کے سامنے بھارت کے دورے کے دوران اپنے بھرپور ثقافتی اور روایتی ورثے کو پیش کیا ہے ۔ انہوں نے اس سلسلے میں مزید کہا کہ بھارت نے ، اپنی تکنیکی مہارت کو ظاہر کرنے کے لیے اس پلیٹ فارم کا استعمال ڈجیٹل انڈیا ، اِمر سیوٹیک اور بہت سی کامیابیوں کے لیے کیا ہے ۔ انہوں نے ملک کی طاقتوں کو مؤثر طریقے سے ظاہر کرنے کے لیے ایسے مواقع کو استعمال کرنے کی اہمیت پر بھی زور دیا۔
وزیر موصوف نے پنچ پران یا پانچ عہد کو بھی یاد کیا ، جن کے بارے میں ، وزیر اعظم نریندر مودی نے اپنی یوم آزادی کی تقریر کے دوران کہا تھااو ر جو آئندہ 25 سال میں ایک ترقی یافتہ ملک بننے کے بھارت کے سفر میں اہم کردار ادا کرتے ہیں ، جس مدت کو امرت کال کہا گیا ہے ۔ انہوں نے اس موقع پر موجودتمام حاضرین سے ، ان 5 عہد کو پورا کرنے اور ترقی یافتہ بھارت کے خیال کو حقیقت کی شکل دینے کی تلقین کی۔
اپنے خطاب میں ، محترمہ ہیما مالنی نے "چل من ورنداون" کی تخلیق سے منسلک افراد کو مبارکباد دی۔ انہوں نے متھرا حلقہ کے ممبر پارلیمنٹ کی حیثیت سے خدمات انجام دینے کا موقع دینے پر ، وہاں کے لوگوں سے اظہار تشکر کیا اور ان تبدیلیوں کا ذکر کیا ، جنہیں وہ اپنے ممبر پارلیمنٹ کے دور میں شروع کرنے میں کامیاب رہی ہیں۔